cyanic-selkie/wikianc huggingface dataset:
சிலிக்கோன்
கலைச்சொல் தொகுதி மற்றும் வரலாறு
பி.எஸ். கிப்பிங் 1901 ஆம் ஆண்டில் பாலிடைபினைல் சிலாக்சேன் Ph2SiO (Ph பினைல் தொகுதியைக் குறிக்கிறது C6H5), கீட்டோன் பென்சோபீனோனுடைய வாய்ப்பாட்டுடன் Ph2CO கொண்டிருக்கும் ஒப்புமையின் மூலம் சிலிகோகீட்டோன் அல்லது சிலிக்கோன் எனப் பெயரிட்டார். கிப்பிங் பாலிடைபினைல்சிலாக்சேன் ஒரு பலபடி என்பதையும் பென்சோபீனோன் ஒரு ஒற்றை மூலக்கூறு என்பதையும் நன்றாகவே அறிந்திருந்தார். மேலும், அவர்  Ph2SiO மற்றும் Ph2CO ஆகியவை முற்றிலும் வேறுபட்ட வேதியியலைக் கொண்டவை என்று தெரிவித்திருந்தார். கிப்பிங்சின் மூலக்கூறுகள் மற்றும் கீட்டோன்கள் இடையே கட்டமைப்பு வேறுபாடுகள் கண்டறியப்பட்டபோது ' 'சிலிக்கோன்' ' என்பது சரியான சொல் அல்ல என்பதும் ' 'சிலாக்சேன்கள்' 'என்பதே நவீன வேதியியலின் பெயரிடுதல் மரபின்படி சரியானது என்பதையும் அனைவரும் உணர்ந்தனர். இருப்பினும், இன்றளவும் சிலிக்கோன் என்ற சொல் பொதுவான பயன்பாட்டில் உள்ளது. சிலிக்கான் சில நேரங்களில் தவறுதலாக சிலிகான் என குறிப்பிடப்படுகிறது. வேதித் தனிமமான சிலிக்கன் என்பது ஒரு படிக வடிவுள்ள உலோகப்போலியாகும். இத்தனிமம் பரவலாக கணினிகளிலும் மற்ற மின்னணு உபகரணங்களிலும் பயன்படுத்தப்படுகிறது. சிலிக்கோன்கள் சிலிக்கான் அணுக்களைளக் கொண்டிருப்பினும், அவற்றில் கார்பன், ஹைட்ரஜன், ஆக்ஸிஜன் மற்றும் அநேகமாக இதர வகை அணுக்கள் ஆகியவையும் அடங்கும். மேலும், தனிம சிலிக்கானுக்கும் சிலிக்கோனுக்கும் இயற்பியல் மற்றும் வேதியியல் பண்புகள் வெவ்வேறானைவ.
மேற்கோள்கள்
பகுப்பு:வேதிச் சேர்மங்கள் பகுப்பு:பலபடி வேதியியல்
எலுவப்பள்ளி
எலுவப்பள்ளி (Eluvapalli) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஓசூர் வட்டம், ஈச்சங்கூர் ஊராட்சிக்கு  உட்பட்ட  ஒரு சிற்றூர் ஆகும்.
மக்கள் வகைப்பாடு
இந்த ஊரானது ஒசூரில் இருந்து 5 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 58 கிலோமீட்டர் தொலைவிலும், மாநிலத் தலைநகரான சென்னையில் இருந்து 307 கிலோமீட்டர் தொலைவிலும் உள்ளது. 2011 ஆண்டைய இந்திய மக்கள் கணக்கெடுப்பின்படி 383 வீடுகள் உள்ளன. மக்கள் தொகை 1323, இதில் 688 பேர் ஆண்கள், 635 பேர் பெண்கள் ஆவர். எழுத்தறிவு விகிதம் 63.83% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பதிமூன்றாம் இராம வர்மா
பதிமூன்றாம் இராம வர்மா (Rama Varma XIII) (இறப்பு: 1851 சூலை) இவர் 1844 முதல் 1851 வரை கொச்சி இராச்சியத்தை ஆண்ட ஒரு இந்திய மன்னராவார்.
இறப்பு
இவர், 1851 சூலையில் இறந்தார்.
நவரோஜ்
நவரோஜ் இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். பண்டைய தமிழிசைப் பண்களில் காந்தாரம் என்னும் பெயருடன் அழைக்கப்படுகிறது.
இலக்கணம்
இந்த இராகத்தில் பஞ்சமம் (ப), சதுச்ருதி தைவதம் (த2), காகலி நிசாதம் (நி3), சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமைந்துள்ளன. இதன் ஆரோகணத்தில் 7 சுரங்களும் அவரோகணத்தில் 7 சுரங்களும் உள்ளன. இதனால் இதை "சம்பூர்ண" இராகம் என்பர்.
இவற்றையும் பார்க்கவும்
பகுப்பு:சங்கராபரணத்தின் ஜன்னிய இராகங்கள்
மிதவை
மிதவை
கடல், ஆறு முதலியவற்றில் கப்பலிலோ, படகிலோ செல்லும்போது விபத்துகளைத் தவிர்க்க ஆபத்தான இடங்கள், பாறைகள், மற்றும் ஆழம் குறைந்த பகுதிகளைக் காட்டுவதற்கு பயன்படும் சாதனமே மிதவை(Buoy) ஆகும்.
மிதவைகளின் வடிவம்
மிதவைகள் பொதுவாக கூம்பு வடிவிலும் உருளை வடிவிலும் இருக்கும்.
மிதவைகளின் நிறம்
பாறைகள் இருக்குமிடம், ஆழம் குறைந்த இடம், மிக ஆபத்தான இடம், செல்ல வேண்டிய திசை போன்ற பலவற்றைக் குறிக்க மிதவைகளில் வெவ்வேறு நிறத்தில் வர்ணம் பூசப்பட்டிருக்கும். குறுக்காகவோ நெடுக்காகவோ பட்டை தீட்டுவதும் உண்டு. எண்களையும் குறிப்பிட்டிருப்பார்கள்.
மிதவைகளில் விளக்குகள்
சில மிதவைகளில் விளக்குகள் இருக்கும். இரவு நேரங்களில் இவை பயன்படுகின்றன. மிதவையினுள்ளேயே அழுத்தநிலையில் வைக்கப்பட்டிருக்கும் வாயு இந்த விளக்குக்கு எரிபொருளாகப் பயன்படுகின்றது. மின்கலத்தின் மூலம் எரியும் மின்சார விளக்குகளும் சில மிதவைகளில் உண்டு. விளக்கு ஒளியின் நிறமும் அதன் அளவும் இடத்திற்கு ஏற்றவகையில் மாறுபடும். இவ்வாறு மிதவைகளின் மூலம் அவை குறிக்கும் செய்தியை மாலுமிகளுக்கு எச்சரிக்கை செய்கிறார்கள். இத்தகைய மிதவைகளை ஒருவகை கலங்கரை விளக்கம் என்றே சொல்லலாம்.
வெளி இணைப்புகள்
பகுப்பு:தூத்துக்குடி மாவட்ட ஆசிரியர்கள் தொடங்கிய கட்டுரைகள்
சவ்தேர்ன் குறொஸ் பல்கலைக்கழகம்
சவ்தேர்ன் குறொஸ் பல்கலைக்கழகம் (Southern Cross University) ஆஸ்திரேலியாவிலுள்ள பல்கலைக் கழகங்களுள் ஒன்றாகும். நியூ சவுத் வேல்ஸ் மாநிலத்தில் அமைந்துள்ளது. இதன் பிரதான வளாகம் லிஸ்மோரில் உள்ளது. 1994 ஆம் ஆண்டு தொடங்கப்பட்டது.
வெளி இணைப்பு
பகுப்பு:ஆஸ்திரேலியப் பல்கலைக்கழகங்கள்
சறுக்கும் எறும்பு
சறுக்கும் எறும்புகள் (gliding ants) என்பவை மரத்தில் இருந்து கீழே விழுகையில் தங்களின் இயக்கத்தைக் கட்டுப்படுத்த வல்ல எறும்புப் பேரினங்கள். பெரும்பாலான சறுக்கும் உயிரினங்களைப் போல் இவையும் மழைக்காடுகளில் உள்ள மரங்களில் வாழ்கின்றன. ஏதோ ஒரு காரணத்தால் மரத்தில் இருந்து இவை கீழே விழ நேர்ந்தால் பல நூறு அடி கீழே போவதோடு நீரில் விழுந்து உயிர்விடவோ அல்லது வேறு விலங்குக்கு இரையாகவோ நேரிடலாம். இதைத் தவிர்க்கும் பொருட்டு இந்த எறும்புகள் கீழே விழ நேர்கையில் தங்கள் பார்வைத் திறனைப் பயன்படுத்தி (பிற எறும்புகளுக்குப் பார்வைத் திறன் குறைவென்பதாலேயே ஃபெரமோன்களைப் பயன்படுத்தி ஒன்றையொன்று பின் தொடர்கின்றன.) மரத்தின் தண்டுப் பகுதியைச் சரியாக வந்தடைகின்றன.
பெருநாட்டு மழைக்காடுகளில் வாழும் செஃபலோடிஸ் ஏட்ரியஸ் இனமே முதன் முதலில் கண்டறியப்பட்ட சறுக்கும் எறும்பாகும்.
பகுப்பு:எறும்புகள் பகுப்பு:பறக்கும் விலங்குகள்
இராமகொண்டஹள்ளி ஊராட்சி
இராமகொண்டஹள்ளி ஊராட்சி (Ramakondahalli Gram Panchayat), தமிழ்நாட்டின் தர்மபுரி மாவட்டத்தில் உள்ள ஏரியூர் வட்டாரத்தில் அமைந்துள்ளது. இந்த ஊராட்சி, பெண்ணாகரம் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5953 ஆகும். இவர்களில் பெண்கள் 2736 பேரும் ஆண்கள் 3217 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அல்லித்துறை மாரியம்மன் கோயில்
அல்லித்துறை மாரியம்மன் கோயில் தமிழ்நாட்டில் திருச்சிராப்பள்ளி மாவட்டம், அல்லித்துறை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. வைகாசி மாதம் வைகாசித்திருவிழா முக்கிய திருவிழாவாக நடைபெறுகிறது. ஆடி மாதம் ஆடிவெள்ளி திருவிழாவாக நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீர் நிலம் நெருப்பு
நீர் நிலம் நெருப்பு 1980 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் விஜய் ஆனந்த், சுஜாதா மற்றும் பலரும் நடித்துள்ளனர்.
தசகாரியம் (களந்தை ஞானப்பிரகாசர் நூல்)
தி௫க்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசர் இயற்றிய தசகாரியம் என்னும் நூலே தசகாரியம் பற்றிக் கூறும் நூல்கள் பலவற்றில் அளவில் பெரியது. இந்த நூலாசிரியரின் காலம் காலம் 15 ஆம் நூற்றாண்டு. நூல் 302 பாடல்களைக் கொண்டது. 8 பாயிரப் பாடல்களும், வழிபாட்டு இலக்கணத்தைத் தொகுத்துக்காட்டும் 35 பாடல்களும் இதில் உள்ளன. பின்னர் குரு பூசை, தீக்கை, தத்துவரூபம், சுத்தி, சிவரூபம், தரிசனம், யோகம், போகம் முதலான செய்திகள் இதில் கூறப்பட்டுள்ளன. வடநூல்களின் பொருள் இதில் மருவுவதாக நூலாசிரியரே தம் அவையடக்கப் பாடலில் குறிப்பிட்டுள்ளார். தம் குரு சத்தியஞானி கூறியவற்றைத் தொகுத்துத் தமிழில் கூறுவதாகவும் ஆசிரியரே குறிப்பிட்டுள்ளார். சிவானந்தையர் பதிப்பு (1911), சோமசுந்தர தேசிகர் பதிப்பு எனச் சில பதிப்புகளில் இந்நூல் வெளிவந்துள்ளது. வழிபாடு செய்வதற்கு உரிய முறைகளைக் கற்க விரும்புவோர் கருத்தில் கொள்ளவேண்டிய தகுந்த நேரம், தகுந்த ஆசிரியர் முதலான செய்திகள் இதில் கூறப்பட்டுள்ளன. தகுந்த ஆசிரியரிடம் தீட்சை பெறுவதை இந்த நூல் வலியுறுத்துகிறது.
கருவிநூல்
பகுப்பு:15 ஆம் நூற்றாண்டுத் தமிழ் நூல்கள் பகுப்பு:சைவ சித்தாந்தம்
க. வெ. நரசிம்மன்
'''க. வெ. நரசிம்மன்''' (C.V. Narasimhan) (பிறப்பு 1925) என்னும் கஞ்சீவரம் வெங்கடேசன் சாஸ்திரி நரசிம்மன் இந்திய காவற்துறை அதிகாரியாகப் பணியைத் துவக்கி, சிபிஐ இயக்குனரானவர்.
அடால்ஃப் மேயர் (மனநல மருத்துவர்)
அடால்ஃப் மேயர் (Adolf Meyer) சுவிட்சர்லாந்தில் பிறந்தவர். இருபதாம் நூற்றாண்டின் முதல் பாதியில் மனநல மருத்துவத் துறையில் கலங்கரை விளக்கமாய் விளக்கியவர். அமெரிக்க மனநல மருத்துவர் கூட்டமைப்பின் தலைவராய் உயர்ந்தவர்.
க. வெ. நரசிம்மன்
வாழ்வும் கல்வியும்
இவர் சங்ககிரியில் பிறந்தவர். பெற்றோர் வெங்கடேசன், ஜெகதீம்பாள். லயோலாவில் கல்லூரிப்படிப்பு கணிதத்தில் தங்கப்பதக்கம். பெங்களூர் புனித வளனார் கல்லூரியில் சிறிது காலம் பேராசிரியர் பணி. காவல் துறையின் பயிற்சியின்போது அனைத்து பிரிவுகளிலும் சிறந்த அதிகாரியாகத் தேர்வுப் பெற்று இந்திய அரசின் கைத்துப்பாக்கியைப் பரிசாக பெற்றார்.
அடால்ஃப் மேயர் (மனநல மருத்துவர்)
இவர் மனநோய்களைப் புரிந்து கொள்வதில் அறிவியல் பூர்வமான அணுகுமுறையை வலியுறுத்தினார். நடத்தை மாறுபாடுகளுக்கு (behavioral abnormalities) தொற்றுக்கிருமிகள் காரணமாக இருக்கலாமோ எனும் வாதத்தை முன் வைத்தார்.
க. வெ. நரசிம்மன்
பணிகள்
சிபிஐ விசாரனை முறைகளில் மிகச்சிறப்பாக வடிவமைத்தவர். ஸ்வீடனில் நடைபெற்ற 'இண்டர்போல்' மாநாட்டின் தலைவராக இருந்து சர்வதேசப் பொருளாதாரக் குற்றங்களைப் புலனாய்வுசெய்யும் உத்திகளை வகுத்து அளித்தவர். மத்திய உள்துறை அமைச்சகத்தின் வேண்டுகோள்படி 'சட்டக் கையேட்டை' உருவாக்கினார். பல்வேறு நடவடிக்கைகளின்போது காவல் துறையினர் எவ்வாறு செயல்பட வேண்டும் என்பதற்கான வழிகாட்டியாக அனைத்து மாநில காவல் துறையிறரும் இப்புத்தகத்தை பயன்படுத்துகின்றனர்.கடத்தல் பேர்வழிகளைக் கட்டுப்படுத்தும் 'காபிபோசா' சட்டத்தை உருவாக்கியவர். 1974ஆம் ஆண்டு நடைபெற்ற தொடர்வண்டி வேலை நிறுத்தத்தை ஓரிரு நாளில் முடிவுக்குக் கொண்டுவந்ததில் பெரும்பங்கு வகித்தவர். தமிழகக் காவல்துறை டி.ஜ.பி. அந்தஸ்தில் இலஞ்ச ஒழிப்புத்துறை இயக்குநராகப்(1980-1983) பணியாற்றி ஓய்வு பெற்றார்.
அடால்ஃப் மேயர் (மனநல மருத்துவர்)
இவர் எந்தப் புத்தகமும் எழுதியதில்லை. ஆனாலும் இவர் எழுதிய கட்டுரைகள், இவரின் பண்புநலன்கள், இவரது மாணவர்கள் ஆகியவற்றின் மூலமாக இவர் புகழ் பெருகியது.
க. வெ. நரசிம்மன்
மேற்கோள்கள்
பகுப்பு:இந்திய காவல் அதிகாரிகள் பகுப்பு:சேலம் மாவட்ட நபர்கள்
மேரியின் குழந்தை
" மேரிஸ் சைல்ட் " ("அவர் லேடிஸ் சைல்ட்", "எ சைல்ட் ஆஃப் செயிண்ட் மேரி" அல்லது "தி விர்ஜின் மேரிஸ் சைல்ட்"; ஜெர்மன்: மரியன்கைண்ட் ) என்பது 1812 இல் கிரிஸ்துமசு விசித்திரக் கதைகள் தொகுப்பில் கிரிம் சகோதரர்களால் சேகரிக்கப்பட்ட ஒரு ஜெர்மனிய விசித்திரக் கதையாகும் (KHM 3 ) இது ஆர்னே-தாம்சன் வகை 710 ஐச் சேர்ந்த கதையாகும்.
தோற்றம்
இந்த கதை 1812 இல் கிண்டர்-உண்ட் ஹவுஸ்மார்கனின் முதல் பதிப்பில் கிரிம் சகோதரர்க ளால் வெளியிடப்பட்டது. மேலும் அடுத்தடுத்த பதிப்புகளில் சிறிது மாற்றங்களும் செய்யப்பட்டது. அவர்களின் மூலம் கிரெட்சன் வைல்ட் (1787-1819) ஆகும்.
சுருக்கம்
ஒரு ஏழை விறகுவெட்டி மற்றும் அவரது மனைவிக்கு மூன்று வயது மகள் இருந்தாள். அவர்களால் அக்குழந்தைக்கும் உணவளிக்க முடியவில்லை. கன்னி மேரி விறகுவெட்டியிடம் தோன்றி, குழந்தையைப் பார்த்துக்கொள்வதாக உறுதியளித்தார். அதனால் அவர்கள் குழந்தையை அவருக்குக் கொடுத்தார்கள். அவள் பரலோகத்தில் மகிழ்ச்சியாக வளர்ந்தாள். ஒரு நாள் கன்னி மேரி ஒரு பயணத்திற்குச் செல்ல வேண்டியிருந்தது. அந்தப் பெண்ணிடம் ஒரு சாவியைக் கொடுத்து அவளால் பன்னிரண்டு கதவுகளைத் திறக்க முடியும், ஆனால் பதின்மூன்றாவது கதவுகளைத் திறக்கக் கூடாது என்று கூறினார். அவள் முதல் பன்னிரண்டைத் திறந்து, அவர்களுக்குப் பின்னால் அப்போஸ்தலர்களைக் கண்டாள். பிறகு பதின்மூன்றாவது கதவைத் திறந்தாள். அதன் பின்னால் திரித்துவம் இருந்தது. அவளுடைய விரல் தங்கத்தால் கறைபட்டிருந்தது. அவள் அதை மறைக்க முயன்று மூன்று முறை பொய் சொன்னாள். கன்னி மேரி அவள் கீழ்ப்படியாமை மற்றும் பொய்க்காக இனி அங்கு இருக்க முடியாது என்று கூறினார்.
அவள் தூங்கி எழுந்து ஒரு காட்டில் தன்னைக் கண்டாள். தன் துரதிர்ஷ்டத்தைப் பற்றிப் புலம்பி, ஒரு வெற்று மரத்தில் வாழ்ந்து, காட்டுச் செடிகளை தின்று, தன் ஆடைகளையெல்லாம் கிழித்து நிர்வாணமாக இருந்தாள். ஒரு நாள், ஒரு மன்னன் அவள் அழகாக இருந்தாலும் பேச முடியாதவளாக இருப்பதைக் கண்டான். அவளை வீட்டுக்கு அழைத்துச் சென்று திருமணம் செய்து கொண்டான்.
ஒரு வருடம் கழித்து, அவளுக்கு ஒரு மகன் பிறந்தான். கன்னி மேரி தோன்றி, கதவைத் திறந்ததை ஒப்புக்கொள்ளும்படி கோரினார். அவள் மீண்டும் பொய் சொன்னாள். கன்னி மகனை அழைத்துச் சென்றாள். அவள் குழந்தையைக் கொன்று சாப்பிட்டாள் என்று மக்கள் கிசுகிசுத்தனர். மற்றொரு ஆண்டில், அவளுக்கு இன்னொரு மகன் பிறந்தான். அது முன்பு போலவே நடந்தது. மூன்றாம் ஆண்டு, அவளுக்கு ஒரு மகள் இருந்தாள். கன்னி மேரி அவளை சொர்க்கத்திற்கு அழைத்துச் சென்று தன் மகன்களைக் காட்டினாள். ஆனால் அம்முறையும் அவள் ஒப்புக்கொள்ளவில்லை. இந்த முறை, ராஜாவால் தனது அமைச்சர்களைக் கட்டுப்படுத்த முடியவில்லை. ராணிக்கு மரண தண்டனை விதிக்கப்பட்டது. அவள் மேடைக்குக் கொண்டுவரப்பட்டபோது, அவள் மனந்திருந்தினாள்., அவள் இறப்பதற்கு முன் ஒப்புக்கொள்ள வேண்டும் என்று விரும்பினாள். கன்னி மேரி அவள் குழந்தைகளை திரும்பத் தந்து, அவளது பேச்சு சக்தியை மீட்டெடுத்து, அவளுடைய வாழ்நாள் முழுவதும் மகிழ்ச்சியைக் கொடுத்தார்.
மாறுபாடுகள்
இந்தக் கதையின் பிற பதிப்புகளில் கருப்பொருள் மாற்றமின்றி இருப்பினும் மதக் கருப்பொருள்கள் குறைத்து மதிப்பிடப்படுகின்றன. மேலும் கன்னி மேரி மற்றும் பிற கிறிஸ்தவ உருவங்கள் தேவதைகளாக மாற்றப்படுகின்றன.
<references group="" responsive="1">
வெளி இணைப்புகள்
பகுப்பு:விசித்திரக் கதைகள் பகுப்பு:நாட்டுப்புறக் கதைகள்
வள அறை
வள மையம் அல்லது வள அறை (resource center) என்பது பள்ளிக்கூடம்|பள்ளிக்கூடவகுப்பறையில், உடல் ஊனமுற்றேர், கற்றல் குறைபாடுகள் உள்ள குழந்தைகள் மற்றும் கல்வியில் மெதுவாக கற்றக்கும் குறைபாடுகள் உள்ள மாணவர்களையும் நேரடியாகவும், [[சிறப்புக் கல்வி|சிறப்பு வழிகாட்டின்]] படியும் கல்வி கற்கும்படி செய்தல் மற்றும் தனி நபர்களாகவோ அவர்களின் வேலைகளின் செயலை செய்ய மற்றும் அதன் தொடர்புடைய பணிகளை செய்ய உதவிகள் வழங்கப்படும் இடமாகும்.
மீள்பார்வை
வள மையம் என்பது ஒரு சிறப்புக் கல்வி ஆசிரியருக்கு அறிவுறுத்தல்கள் மற்றும் இயலாமை அடையாளம் காணும் மாணவர்களுக்கு உதவுதல் போன்ற வளங்களைக் கற்றுக் கொள்ளும் இடங்கள் ஆகும். இந்த வகுப்பறைகள் சிறப்பு கல்வி ஆசிரியர்கள் மற்றும் சில நேரங்களில் எளிதில் புரிந்து கொள்ளும் ஆசிரியர்கள் பணியாற்றுவர். ஒரு குறிப்பிட்ட காலகட்டத்தில் வள அறையிலும் இருக்கும் மாணவர்களின் எண்ணிக்கை வேறுபடுகிறது, ஆனால் பொதுவாக வள மையம் ஐந்து மாணவர்கள் கொண்ட ஒரு பயிற்றுவிப்பாளராக இருக்கக் கூடிய இடம் ஆகும். கல்வியில் அனைத்து மாணவர்களும் பொதுவாக ஒரு சிறப்பு கல்வியை கற்க அறிவுறுத்துகின்றனர். மற்றும் உடல் ஊனமுற்ற அடையாளம் மாணவர்கள் அடையாளம் காண உதவுகிறது. இங்கு சிறப்பு தேவைகள் உடைய அறைகளுடன் மாணவர்கள் இந்த சேவையை இடைவெளிகள் கற்றுக் கொள்கிறார்கள்.
இந்த மாணவர்கள் நாள் ஒன்றிற்கு தனித்தனி அல்லது குழு அமைப்பில் சிறப்பு ஆலோசனைகளை பெறுகின்றனர். மாணவர்களின் தனிநபர் கல்வித் திட்டம் (IEP) மூலமாக வரையறுக்கப்பட்ட விதத்தில் தனிப்பட்ட தேவைகளை ஆதார அறைகளில் ஆதரிக்கின்றனர். இந்த வகை ஆதரவைப் பெற்றுக் கொண்ட மாணவர், ஒரு குறிப்பிட்ட கால இடைவெளியில், "வழக்கமான கல்வி சூழலில் இருந்து அகற்றப்படுதல்" மற்றும் வழக்கமான வகுப்பறையில் சில நேரங்களில் மாற்றங்கள் மற்றும் / அல்லது வசதிகளுடன் கூடிய சில நேரங்களில், அவர்களது அல்லாத குறைபாடுகள் கொண்ட சிறப்பு பயிற்சி வழங்கப்படுகிறது. வழக்கமான கல்வி அமைப்பிற்குள் சிறப்பு கல்வி ஆதரவு "பகுப்பாய்வு மாதிரி" பகுதியாகும்.
காரண விளக்கம்
ஒரு ஐ.ஆர்.பி. மற்றும் மாற்று மருத்துவ கல்வி பாடத்திட்டத்தால் கட்டாயமாக குறிப்பிட்ட இலக்குகளில் ஒரு வள அறையில் சிறப்பு கல்வி பயிற்றுவிப்பாளர்கள் கவனம் செலுத்துகின்றனர். சில திட்டங்கள் செயல்திறன் திறன்களின் வளர்ச்சியை வலியுறுத்துகின்றன, இதில் வீட்டுப்பாறை நிறைவு மற்றும் நடத்தை ஆகியவை அடங்கும்.
தனிப்பட்ட தேவைகளைப் பொறுத்து, மாணவர்கள் வழக்கமாக ஒரு நாளைக்கு சுமார் நாற்பது நிமிடங்களுக்கு ஒரு வாரம் வாரத்திற்கு மூன்று முதல் ஐந்து முறை வருகிறார்கள். டிஸ்லெக்ஸியா போன்ற மொழி சார்ந்த கற்றல் குறைபாடுகள் கொண்ட மாணவர்களுக்கான இந்த வகுப்பறைகளுக்கு சிறப்பு நன்மை இருப்பதாக சில ஆராய்ச்சிகள் தெரிவிக்கின்றன. வள ஆராய்ச்சி அறையில் வகுப்பு நேரத்தின் மூலம் மாணவர்கள் visuo- மோட்டார் உணர்தல், எண்கணிதம், எழுத்துப்பிழை மற்றும் ஒட்டுமொத்த சுய-உணர்வு ஆகியவற்றில் வளர்ச்சியைக் காண்பிப்பதாக மற்ற ஆய்வுகள் தெரிவிக்கின்றன. இந்த சேவைகளைப் பயன்படுத்தும் மாணவர்கள் வழக்கமாக சேர்க்கப்பட்டவர்களாக கருதப்படுகின்றனர்-பிரிக்கப்பட்ட அல்லது முதன்மைப்படுத்தப்படுவதைக் கருத்தில் கொண்டுள்ளனர், ஏனெனில் அவர்கள் மற்ற வகுப்புகளை தங்கள் சகர்களுடன் குறிப்பாக இரண்டாம்நிலை மட்டத்தில் கலந்து கொள்வார்கள். குறைந்தபட்சம் ஒரு ஆய்வில், கற்றல் குறைபாடுகள் உள்ள மாணவர்களுக்கு, வகுப்பில் இருக்கும்போது கல்வித் திறனைப் பற்றி அதிக எதிர்பார்ப்புகளை கொண்டுள்ளனர். வள வளர்ப்பாளர், சிறிய குழு நேரடி அறிவுறுத்தல் அல்லது அவர்கள் வசதியாக இருக்கும் பகுதியில் உள்ள நம்பிக்கை ஆகியவற்றின் காரணமாக இது ஏற்படலாம். ஆய்வாளர்கள், சிறிய பிரிவுகளாக பணிகளை முறித்துக் கொள்ளும் வெளிப்படையான வழிமுறை கற்றல் குறைபாடுகள் கொண்ட மாணவர்களுக்கு கற்றல் ஒரு முக்கியமான கருவியாகும் என ஆராய்ச்சியாளர்கள் நம்புகின்றனர். ஆரம்பக் கல்வியக வகுப்பறைக்கு கற்றுக்கொடுத்த அடிப்படை கருத்துகளின் "மறுபிரதி" செய்வதன் மூலம் மாணவர்களிடமிருந்து பயனடைவார்கள், மேலும் சிறு குழுக் கற்பித்தல் மாதிரியைப் பயன்படுத்தி ஆதார அறைகளில் வலுப்படுத்தப்படுவார்கள், இது கல்வித் திறன் குறைபாடுகளால் மாணவர்களிடம் அடைய வழிவகுக்கும்..
வெளி இணைப்புகள்
பகுப்பு:சிறப்புக் கல்வி
மானிடவியல்
மானிடவியல் (Anthropology) மனித இனம் பற்றிய அறிவியல் கல்வித்துறை ஆகும். இது மனித குலத்தைச் சமூக நிலை, பண்பாட்டு நிலை, உயிரியல் நிலை போன்ற வேறுபட்ட நிலைகளில் கடந்த கால மக்களையும், சமகால மக்களையும் (அதாவது எல்லாக் காலத்து மக்களையும் எல்லா இடங்களின் மக்களையும்) ஆராயும் பரந்த விரிந்த இலக்குடையதாக உள்ளது.
ஐக்கிய அமெரிக்காவில், மானிடவியல் பாரம்பரியமாக நான்கு துறைகளாக வகுக்கப்படுகிறது:
மேற்கோள்கள்
*
களந்தை ஞானப்பிரகாசர்
ஞானப்பிரகாசர் என்னும் பெயருடன் மெய்கண்டார் காலத்தில் பலர் வாழ்ந்தனர்.
களந்தை ஞானப்பிரகாசரைக் களந்தை ஞானப்பிரகாச பண்டாரம் (முனிவர்) எனவும் குறிப்பிடுவர். களந்தை என்பது திருத்துறைப்பூண்டிக்கு அருகில் உள்ள ஆதித்தேச்சுரம் கோயில் உள்ள ஊர். இந்த ஊரில் வாழ்ந்த இந்த ஞானப்பிரகாசர் தி௫க்கயிலாய பரம்பரை வேளாக்குறிச்சி ஆதீன சீடர் ஆவார். ஆகிய 4 நூல்களை இவர் இயற்றியுள்ளார்.
கருவிநூல்
பகுப்பு:நூலாசிரியர்கள்
சிங்கா ஏர்லைன்ஸ்
சிங்கா ஏர்லைன்ஸ் இது ஒரு சிங்கப்பூர் நாட்டு விமான பணியிடம் மற்றும் மர்மம் சார்ந்த தமிழ்மொழித் தொலைக்காட்சி தொடர் ஆகும். இந்த தொடரை ' ஐ. சுந்தர் மற்றும் ஜே. கே. சரணவணன்' என்பவர்கள் இயக்க மாலினி, ஜே நெஸ் ஈஸ்வரன், வாடி பிவிஎஸ்எஸ், மதியழகன், புரவலன், மலர் மேனி, நரேன், நிஷா சத்யமுர்த்தி, ஷாபிஈ, பாஷிணி, பாவித்தேரா, தினேஷ் மற்றும் அலி கான் ஆகியோர் முதன்மை கதாபாத்திரத்தில் நடித்துள்ளார்கள். இதுவே முதல் விமானம் சம்மந்தப்பட்ட தமிழ் தொலைக்காட்சி தொடர் ஆகும். இந்த தொடர் 5 ஆகத்து 2019 முதல் திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பாகி 16 செப்டம்பர் 2019 அன்று 26 அத்தியாங்களுடன் நிறைவு பெற்றது.
கதைச்சுருக்கம்
இந்த தொடரின் கதை 2009ஆம் ஆண்டு காணாமல் போன சிங்கா ஏர்லைன்ஸ் என்ற விமானம் மற்றும் விமானத்தில் பயணித்தவர்கள் என்னவானார்கள் என்பதை அலசி ஆராயும் சிறப்பு காவல் அதிகாரிகள். காணாமல் போனவர்களை ஏங்கி தவிக்கும் உறவினர்கள். அந்த விமானத்தில் நடந்த மர்மம் என இந்த தொடர் கதை நகர்கின்றது.
முகப்பு பாடல்
இந்த தொடருக்குக்காக முகப்பு பாடலை யுவராஜஹ் கிருஷ்ணன் என்பவர் பாடல் வரிகள் எழுதியுள்ளார். ஜெயித்தா அஸ்வின் ரவீந்திரன் என்பவர் பாடியுள்ளார். கலைச்சரன் என்பவர் இசை அமைத்துள்ளார்.
அரு. இலட்சுமணன்
அருணாச்சலம் இலட்சுமணன் (Arunachalam Lakshmanan, சுருக்கமாக A. R. Lakshmanan, 22 மார்ச்சு 1942 - 27 ஆகத்து 2020) இந்திய உச்ச நீதிமன்ற ஒய்வு பெற்ற நீதிபதி ஆவார். 2006 முதல் 2009 வரை இந்திய சட்டக் குழுவின் தலைவராக இருந்தார்.
தேவகோட்டையைச் சேர்ந்த இலட்சுமணன் சென்னையில் கல்வி பயின்றார். 1968 ஆம் ஆண்டில் வழக்குரைஞராகப் பதிவானார். அரசுத் தரப்பு வழக்குரைஞராகவும், பல வங்கிகளில் சட்ட ஆலோசகராகவும் பதவி வகித்தார். பிற்படுத்தப் பட்ட வகுப்பைச் சேர்ந்த சட்டம் பயிலும் மாணவர்களுக்குப் பயிற்சி அளிக்க தமிழ் நாடு அரசு இலக்சுமணனை அமர்த்தியது. சென்னை உயர்நீதி மன்றத்திலும், கேரளா உயர்நீதி மன்றத்திலும் நீதிபதியாகவும் பின்னர் இராசஸ்தான் உயர்நீதி மன்றத்தில் முதன்மை நீதிபதியாகவும் அமர்த்தப் பட்டார். ஆந்திர உயர்நீதிமன்றத்திலும் முதன்மை நீதிபதியாக இருந்தார். 2002 திசம்பர் அன்று இந்திய உச்ச நீதிமன்ற நீதிபதியாக அமர்த்தப் பட்டார். 2007 மார்ச்சு மாதம் ஒய்வு பெற்றார். உச்ச நீதிமன்றம் இவரை முல்லைப் பெரியாறு அணை விவகாரத்தில் தமிழ் நாடு அரசின் பிரதிநிதியாக அமர்த்தியது.
பூர்ணிமா ஜெயராம்
வாழ்க்கைக் குறிப்பு
இவர் டார்லிங், டார்லிங், டார்லிங் என்ற திரைப்படத்தில் நடித்த பொழுது, அதன் இயக்குனரும், நாயகனுமான பாக்யராஜின் மீது காதல் கொண்டு திருமணம் செய்தார். . இவர்களுக்கு சரண்யா, சாந்தனு என்ற மக்கள் உள்ளனர்.
திரைத்துறை
இவர் முதன்முதலில், மஞ்ஞில் விரிஞ்ஞ பூக்கள் என்ற மலையாளப் படத்தில் நடித்தார்.
சான்றுகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள்
தென் குயின்ஸ்லாந்து பல்கலைக்கழகம்
தென் குயின்ஸ்லாந்து பல்கலைக்கழகம் (University of Southern Queensland) ஆஸ்திரேலியாவிலுள்ள பல்கலைக் கழகங்களுள் ஒன்றாகும். குயின்ஸ்லாந்து மாநிலத்தில் ரூவூம்பா நகரத்தில் அமைந்துள்ளது. 1967 ஆம் ஆண்டு தொடங்கப்பட்டது.
வெளி இணைப்பு
பகுப்பு:ஆஸ்திரேலியப் பல்கலைக்கழகங்கள்
லதா பிரியக்குமார்
லதா பிரியக்குமார் ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் இந்திய தேசிய காங்கிரசு சார்பில் போட்டியிட்டு வெற்றி பெற்றார்.
வாழ்க்கைக் குறிப்பு
இவர் இந்திய பாராளுமன்றத்தின் முன்னாள் உறுப்பினரான மரகதம் சந்திரசேகரின் மகளாவார்.
வெளியிணைப்புகள்
பகுப்பு:தமிழக அரசியல்வாதிகள் பகுப்பு:வாழும் நபர்கள்
செல்லூர் ஊராட்சி
செல்லூர் ஊராட்சி (Sellur Gram Panchayat), தமிழ்நாட்டின் திருவாரூர் மாவட்டத்தில் உள்ள கொரடாச்சேரி வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1832 ஆகும். இவர்களில் பெண்கள் 927 பேரும் ஆண்கள் 905 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இருப்புக் கொள்ளாமை
இருப்புக் கொள்ளாமை (Akathisia, acathisia) என்பது அக ஓய்வின்மையினால் உண்டாகும் நோய்க்குறித் தொகுதியாகும். இதனால் நோயரால் ஓர் இடத்தில் அமர்ந்திருக்கவோ அசையாமல் இருக்கவோ முடியாது.
காரணங்கள்
பெரும்பாலும் மருந்துகளால் தான் உண்டாகிறது.
கவிதாலயா
கவிதாலயா புரொடக்சன்சு  (Kavithalaya Productions) தமிழ் திரைப்படங்களை தயாரிக்கவும்  வினியோகிக்கவும்  இயக்குனர் கே. பாலச்சந்தரால் நிறுவப்பட்டு அவர் தலைமையேற்கும்  ஓர் நிறுவனமாகும்
வெளியிணைப்புகள்
பகுப்பு:தமிழ்நாட்டின் திரைப்படத் தயாரிப்பு நிறுவனங்கள் பகுப்பு:சென்னையில் உள்ள திரைப்படத் தயாரிப்பு நிறுவனங்கள் பகுப்பு:தமிழ்நாட்டுத் தொலைக்காட்சி தயாரிப்பு நிறுவனங்கள் பகுப்பு:தமிழ்த் திரைப்படத் தயாரிப்பு நிறுவனங்கள் பகுப்பு:இந்தியத் திரைப்படவிநியோகஸ்தர்கள்
நீரோட்டம்
நீரோட்டம் (Neerottam) 1980 ஆம் ஆண்டு வெளிவந்த தமிழ்த் திரைப்படமாகும். ஜெய்சந்தர் இயக்கத்தில் வெளிவந்த இத்திரைப்படத்தில் திருமுருகன், விஜயகாந்த், பத்மபிரியா, பிரவீணா ஆகியோர் முக்கிய கதாபாத்திரத்தில் நடித்துள்ளனர்.
பாடல்கள்
இத்திரைப்படத்திற்கு ஏ. வி. ரமணன் இசையமைத்தார்.
மசாபா குப்தா
மசாபா குப்தா (Masaba Gupta பிறப்பு 2 நவம்பர் 1989) ஓர் இந்திய ஆடை வடிவமைப்பாளர், ஹவுஸ் ஆஃப் மசாபா என்ற தனது சொந்த சிட்டையுடன் இவர் பணியாற்றுகிறார்.
ஆரம்ப கால வாழ்க்கை
குப்தா 1989 இல் பிறந்தார் மற்றும் இந்திய நடிகை நீனா குப்தா மற்றும் மேற்கிந்திய தீவுகள் கிரிக்கெட் வீரர் விவியன் ரிச்சர்ட்ஸ் ஆகியோரின் மகளாக மும்பையில் வளர்ந்தார். இவருடைய பெற்றோர் திருமணம் செய்துகொள்ளவில்லை, இவர் தனது தாயால் வளர்க்கப்பட்டார், இவரது குடும்பம் முதலில் புது தில்லியில் இருந்தது பின்னர் மும்பைக்குச் சென்றனர். இவருக்கு 20 வயதாகும்போது இவர் தனது தந்தையுடன் மீண்டும் இணைந்தார், இப்போது இருவரும் வலுவான பிணைப்பைப் பகிர்ந்து கொள்கிறார்கள்.
8 வயதில் இவர் ஒரு டென்னிசு வீராங்கனையாக மாற விரும்பினார், 16] ஆனால் 16 வயதில் பயிற்சியை நிறுத்தினார். நடனம் மற்றும் இசை மீது ஆர்வம் கொண்ட குப்தா, சியாமக் தாவரின் நடனக் குழுவில் சேர விரும்பினார், ஆனால் இவரது தாயார் அதை ஊக்கப்படுத்தவில்லை. இவர் பின்னர் லண்டனில் இசை மற்றும் நடனம் படிப்பை மேற்கொண்டார், ஆனால் இவள் தனிமையாகவும், மனச்சோர்வாக இருந்ததினை உணர்ந்தபோது வெளியேறினார்.
குப்தா பின்னர் எஸ்என்டிடி மகளிர் பல்கலைக்கழகத்தின் பிரேம்லீலா விட்டல்தாஸ் பாலிடெக்னிக்கில் சேர்ந்தார்.
குப்தா தனது பள்ளிப் படிப்பு சில சமயங்களில் மற்ற மாணவர்களிடமிருந்து இனவெறியால் பாதிக்கப்படுவதாகக் கூறியுள்ளார்.
தொழில் வாழ்க்கை
19 வயதில், குப்தா வெண்டெல் ரோட்ரிக்ஸின் ஆதரவுடன் மும்பையில் லக்மே ஃபேஷன் வீக்கிற்கு விண்ணப்பித்தார். இவர் தனது முதல் தொகுப்பிற்கு கட்டரன் என்று பெயரிட்டார். இவரது லாக்மே அலங்கார வார 2014 தொகுப்பிற்கு  "வாண்டரெஸ்" எனப் பெயரிட்டார், ஒரு புதினமான தி வாண்டரெஸில் "நாவலாசிரியர் ரோமன் பெய்னின் ஜிப்சி பெண் கதாபாத்திரமான சாஸ்கியாவால் ஈர்க்கப்பட்டது. குப்தா ஒவ்வொரு தொகுப்பிற்கும் கொடுக்கும் படைப்பு மற்றும் கலைப் பெயர்களுக்காகப் பரவலாக அறியப்படுகிறார்..
மசாப குப்தா 2016 ஆம் ஆண்டில், குப்தா மேபெலின் நியூயார்க்குடன் இணைந்து பணியாற்றினார், ஆனால் பல்வேறு தளவாட காரணங்களுக்காக இந்த திட்டம் கைவிடப்பட்டது. இவர் தனது இசுட்டைலிசுடா சேகரிப்பே தனது தொழில் வாழ்க்கையின் மிகப்பெரிய வருத்தம் என்று கூறியுள்ளார்.
குப்தா இன்ஸ்ட்டாகிராம் வழியாக ஒரு அலங்கார பொருட்களை விற்பனை செய்து வருவதில் முன்னோடியாகத் திகழ்கிறார்.வாட்ஸ்அப் மூலம் தனது விற்பனையில் 60 சதவிகிதம் நடைபெறுவதாக இவர் கூறுகிறார்.
2018 ஆம் ஆண்டில் இவர் இந்திய உயர் பாணியை அணிய விரும்பும் முஸ்லீம் பெண்களை இலக்காகக் கொண்டு ஹிஜாப்-புடவை வரிசையைத் தொடங்கினார்.
சான்றுகள்
பகுப்பு:இந்தியப் பெண் அலங்கார வடிவமைப்பாளர்கள் பகுப்பு:வாழும் நபர்கள் பகுப்பு:1989 பிறப்புகள்
திருக்கோட்டியூர்
திருக்கோட்டியூர் எனப்படும் திருகோஷ்டியூர் (ஆங்கிலம்:Thirukoshtiyur) இந்தியாவின் தமிழ்நாடு மாநிலம் சிவகங்கை மாவட்டம் திருப்பத்தூர் வட்டத்தில் அமைந்துள்ள ஊர் ஆகும். இதன் ஊராட்சி திருப்பத்தூர் ஊராட்சி ஒன்றியத்தில் உள்ளது. இவ்வூர் திருப்பத்தூரிலிருந்து 9 கிமீ தொலைவில் உள்ளது.
இவ்வூரின் சிறப்பு
இங்கு பிரசித்திபெற்ற 108 திவ்ய தேசங்களில் ஒன்றான திருக்கோஷ்டியூர் சௌமியநாராயணப் பெருமாள் கோயில் உள்ளது. பாண்டிய நாட்டுத் திருத்தலங்கள் வரிசையில் இத்தலமும் இடம்பெற்றுள்ளது.
பெயர்க்காரணம்
முக்கடவுளரும், தேவர்களும், ரிஷிகளும் கூடி ஹிரண்யகசிபுவைக் கொல்லும் உபாயத்தைக் கண்டறிந்த இடமாக இத்தலம் கருதப்படுகிறது. கோஷ்டி (கூட்டம்) சேர்ந்த இடமாக அமைந்தமையால் இத்தலம் திருக்கோஷ்டியூர் என அழைக்கப் பெற்றது. கூட்டத்தின் முடிவின்படி, மஹாவிஷ்ணு நரசிம்மராக அவதரித்து ஹிரண்யகசிபுவை அழித்தார்.
ஸ்ரீ சௌம்ய நாராயண பெருமாள் திருக்கோவில்
இங்கு அமைந்த திருக்கோஷ்டியூர் சௌமியநாராயணப் பெருமாள் கோயில் நான்கு புறமும் பெருமதில்கள் சூழ்ந்த, உயர்ந்த இராஜகோபுரத்தோடமைந்த பெருங்கோவிலாகும். பெருமாளின் நின்ற, நடந்த, இருந்த முக்கோலங்களும் அமைந்துள்ளது இக்கோவிலின் சிறப்பாகும்.
ஹன்ட்ஸ் மைய கூட்டுறவு சந்தை
'''thumb|400x400px| 2008 இல் ஹன்ட்ஸ் மைய கூட்டுறவுச் சந்தை ஹன்ட்ஸ் மைய கூட்டுறவு சந்தை (Hunts Point Cooperative Market) ஒரு 24/7 மொத்த உணவு விற்பனை சந்தையாகும். இது ஹன்ட்ஸ் மையத்தில் 60 ஏக்கர் (24 ஹெக்டர்) நிலப்பரப்பில் நியூயார்க் நகரத்தில் அமைந்துள்ளது. இதுவே உலகின் மிகப்பெரிய உணவு விநியோக மையம் ஆகும். இதன் வருவாய் ஆண்டுக்கு $ 2 பில்லியனைத் தாண்டியுள்ளது.
வரலாறு
1962 ல் 40 ஏக்கர் நிலப்பரப்பில் ஆறு கட்டிட வசதியுடன் நிர்மாணிக்கப்பட்டது. தற்போது 60 ஏக்கர் பரப்பளவில் ஏழு பெரிய குளிரூட்டப்பட்ட கட்டிடங்கள் உள்ளன. ஏறக்குறைய 700,000 சதுர அடி (65,000 ச மீ) மொத்த குளிரூட்டப்பட்ட பரப்பு உள்ளது, இது அமெரிக்க வேளாண்மை துறை (USDA) ஆல் நிர்வகிக்கப்படுகிறது.
மேற்கோள்
பகுப்பு:நியூயார்க் நகரம் பகுப்பு:சந்தைகள்
சோழிய வெள்ளாளர்
சோழியர் என்று அழைக்கப்படும் சோழிய வெள்ளாளர் (Chozhia Vellalar) இனமானது தமிழைத் தாய்மொழியாகக் கொண்ட வெள்ளாளர் சமூகத்தில் ஒரு பெரும் பிரிவாகும். இவர்கள் பண்டைய சோழ தேசமான இன்றய டெல்டா பகுதி என்றழைக்கக் கூடிய தஞ்சை, திருவாரூர், நாகப்பட்டினம், திருச்சி ஆகிய மாவட்டங்களை பூர்வீகமாக கொண்டதால் சோழ வெள்ளாளர், சோழ வேளாளர், சோழிய வெள்ளாளர், சோழ நாட்டு வெள்ளாளர் என்று அழைக்கப்படுகின்றனர். இவர்களின் முக்கியத் தொழில் வேளாண்மை ஆகும். சோழிய வெள்ளாளர் நிலவுடமையாளராக இருந்துள்ளனர். இவர்கள் கோவில் அறங்காவலர்கள் மற்றும் கிராமத் தலைவர்கள் போன்ற பொறுப்புகளில் இன்றுவரை விளங்கி வருகின்றனர்.
வரலாறு
இவர்கள் பொதுவாக சோழ நாட்டின் வேளாண்குடிகளாகவும், தற்காலிக போர்குடிகளாகவும், பெரும் நிலவுடமையாளர்களாகவும், சிற்றரசர்களாகவும் இருந்துள்ளார்கள். சைவ சமயத்தை சேர்ந்த இவர்கள் சோழர்களின் ஆட்சி காலத்திலிருந்தே மேன்மை நிலையை அடைந்திருந்தனர். சோழிய வேளாளர்கள் சோழர்களின் அமைச்சர்கள், படைத்தளபதிகள், அரசு அதிகாரிகள், ஊர் தலைவர்கள் போன்ற உயரிய பதவிகளில் இருந்து அவர்களின் ஆட்சிக்கு பெரும்பங்காற்றியதை கல்வெட்டுக்கள் மற்றும் செப்பேடுகளின் மூலம் அறிய முடிகிறது. கொடும்பாளூர் வேளிர்களின் கல்வெட்டுக்கள் மற்றும் கரிகாலச் சோழனின் முடிசூட்டும் கல்வெட்டுகளின் வாயிலாக இவர்கள் சோழர்களுடன் மண உறவு கொண்டிருந்ததை அறிய முடிகிறது. திரு. நீலகண்ட சாஸ்திரிகளின் சோழர் வரலாறு என்ற நூலில் இவர்களைப் பற்றிய செய்திகள் மற்றும் வரலாற்று குறிப்புகள் அதிகமாக காணப்படுகிறது.
கூட்டம்/கிளை
சோழிய வெள்ளாளருள் போன்ற 64 கூட்டங்கள் அல்லது கிளைகள் இருப்பதாக சோழ மண்டல சதகம் சொல்கின்றது.
புலம்பெயர்வு
தொடக்க காலத்தில் சோழிய வெள்ளாளர்கள் தமிழ்நாட்டின், சோழ மண்டலமான கிழக்கு மாவட்டங்களில் இருந்தார்கள். இவர்களில் சிலர் 19 ஆம் நூற்றாண்டின் மத்தியில் அரசு பணி மற்றும் தொழில் காரணமாக திருச்சி மற்றும் தஞ்சாவூர் பகுதிகளில் இருந்து, தமிழ்நாட்டில் மற்ற பகுதிகளில் குடிபெயர்ந்தனர்.
மூன்று மந்தை 84 ஊர் சோழிய வெள்ளாளர்
கரூர் மாவட்டம் குளித்தலை வட்டத்தில் இரத்தினகிரீசுவரர் கோயில் அமைந்துள்ள அய்யர்மலையைச் சுற்றியுள்ள 84 ஊர்களில் வாழும் சோழிய வெள்ளாளர்கள் தங்களை மூன்று மந்தை 84 ஊர் சோழிய வெள்ளாளர் என்று அழைத்துக்கொள்கிறார்கள்.
குலப்பட்டம் மற்றும் குலதெய்வ வழிபாடு
பிள்ளை மற்றும் வேளாளர் என்ற குலப்பட்டத்தினை தங்கள் பெயர்களுக்கு பின்னால் போட்டுக் கொள்ளும் வழக்கம் உள்ளவர்கள்.
சோழிய வேளாளர்கள் தங்கள் குலதெய்வமாக அங்காளம்மன், மாரியம்மன், பேச்சியம்மன், பச்சையம்மன், காத்தாயி அம்மன், கருப்பசாமி, மதுரைவீரன், காத்தவராயன், பெரியசாமி போன்ற சிறு தெய்வங்களை குல தெய்வமாக கொண்டவர்கள்.
இவர்கள் தங்கள் பங்காளிகளுடன் சேர்ந்து குலதெய்வத்திற்கு ஆடு மற்றும் கோழிகளை பலி கொடுத்து படையலிட்டு வழிபடும் பழக்கம் உடையவர்கள்.
மேற்கோள்கள்
பகுப்பு:தமிழரில் சாதிகள் பகுப்பு:சாதிகள் பகுப்பு:வேளாளர்
கங்களாஞ்சேரி இராஜகோபால சுவாமி கோயில்
கங்களாஞ்சேரி இராஜகோபால சுவாமி கோயில் தமிழ்நாட்டில் நாகப்பட்டினம் மாவட்டம், கங்களாஞ்சேரி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் இராஜகோபாலசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரீதி (யோகம்)
இந்திய சோதிடத்தில் பிரீதி என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் முதலாவது ஆகும். இராசிச் சக்கரத்தின் தொடக்கப் புள்ளியில் இருந்து 13° 20' தொடக்கம் 26° 40' பிரீதி யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "பிரீதி" ஆகும். இந்த நேரத்தில் பிறக்கும் ஒருவர் பிரீதி யோகத்தைத் தனது பிறந்த யோகமாகக் கொண்டிருப்பார்.
சமசுக்கிருத மொழியில் பிரீத்தி என்பது அன்பு, மகிழ்ச்சி என்னும் பொருள் கொண்டது. சோதிட நூல்கள் மங்கலமானவை எனக் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் புதன். இதற்குரிய தேவதை திருமால்.
வெளியிணைப்புக்கள்
பகுப்பு:பஞ்சாங்கம் பகுப்பு:சோதிடம்
தமிழ் ஆவண மாநாடு
தமிழ் ஆவண மாநாடு என்பது 2013 ஏப்ரல் மாதம் 27, 28 ஆம் திகதிகளில் கொழும்பில் நடைபெறவுள்ள ஆவணவியல், ஆவணகவியல், நூலகவியல், கல்வியியல் துறைகளை முதன்மைப்படுத்திய ஒரு மாநாடு ஆகும். இதனை நூலக நிறுவனம் ஒழுங்கு செய்கிறது. இந்த மாநாட்டின் தொனிப்பொருள் "ஈழத்துத் தமிழ்ச் சூழலில் ஆவணப்படுத்தலும் பேணிப் பாதுகாத்தலும்" ஆகும்.
நீலாம்பரி
நீலாம்பரி இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். பண்டைய தமிழிசைப் பண்களில் மேகராகக் குறிஞ்சி என்னும் பெயருடன் அழைக்கப்படுகிறது.
தமிழ் ஆவண மாநாடு
மாநாட்டின் விடயப் பரப்புகள்
பின்வரும் விடயப் பரப்புகள் தொடர்பாக மாநாட்டுக்காக ஆய்வுக் கட்டுரைகள் கோரப்பட்டு இருந்தன.
நீலாம்பரி
இலக்கணம்
இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), காகலி நிசாதம் (நி3), சட்சம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர். இதன் ஆரோகணத்தில் பஞ்சமமும், அவரோகணத்தில் காந்தாரமும் ஒழுங்கு மாறி வருவதால் இது ஒரு வக்கிர இராகம் ஆகும்.
வெளியிணைப்புகள்
பகுப்பு:சங்கராபரணத்தின் ஜன்னிய இராகங்கள்
செட்டிபுண்ணியம் ஊராட்சி
செட்டிபுண்ணியம் ஊராட்சி (Chettipuniyam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள காட்டாங்குளத்தூர் வட்டாரத்தில் அமைந்துள்ளது. இந்த ஊராட்சி, செங்கல்பட்டு சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1667 ஆகும். இவர்களில் பெண்கள் 849 பேரும் ஆண்கள் 818 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தென்பொதுவக்குடி ஊராட்சி
தென்பொதுவக்குடி ஊராட்சி (Thenpodhuvakkudi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள பரமக்குடி வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 542 ஆகும். இவர்களில் பெண்கள் 271 பேரும் ஆண்கள் 271 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சந்தான அகவல்
சந்தான அகவல் என்னும் நூல் தி௫க்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசரால் 15 ஆம் நூற்றாண்டில் இயற்றப்பட்ட நூல். மெய்கண்ட சித்தாந்த சாத்திரங்கள் வந்த வராற்றை இது தொகுத்துரைக்கிறது.
இவரது குரு (குரவர்) மறைஞானசம்பந்தர் வாய்மொழியாகக் கூறிய செய்தி என்று இவரது ஆசிரியப்பா ஒன்று 31 வரிகளைக் கொண்டுள்ளது. இது சந்தான அகவல் நூலின் இறுதிப் பகுதி என்கின்றனர்.
மேலும் 26 சைவ நூல்களையும், 4 கருவி நூல்களையும், 5 பிரபந்தங்களையும் தொகுத்துக் காட்டிய வெள்ளியம்பலவாணர் (கி.பி. 1700) “சந்தான வரலாற்றில் காண்க” என்று குறிப்பிடுவதிலிருந்தும் இந்த நூல் இருந்த செய்தி உறுதியாகிறது.
கருவிநூல்
பகுப்பு:மறைந்த தமிழ் நூல்கள் பகுப்பு:15 ஆம் நூற்றாண்டுத் தமிழ் நூல்கள்
மெத்தில்கிளையாக்சால்
மெத்தில்கிளையாக்சால் (Methylglyoxal) என்பது CH3C(O)CHO. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பைரூவிக் அமிலத்தினுடைய ஒடுக்கப்பட்ட வழிப்பெறுதி சேர்மம் மெத்தில்கிளையாக்சால் ஆகும்.
மெத்தில்கிளையாக்சால் நீரிழிவு நோயின் உயிரியலில் ஈடுபடும் ஓர் எதிர்வினை சேர்மமாக கருதப்படுகிறது. அதிகப்படியான அழுத்தத்திற்குட்பட்ட மெத்தில்கிளையாக்சால் சிந்தேசு நொதியைப்  பயன்படுத்தி கார்போவைதரேட்டுகளை தரங்குறைப்பு வினைக்கு உட்படுத்தி  தொழில்துறை ரீதியாக மெத்தில்கிளையாக்சால் உற்பத்தி செய்யப்படுகிறது.
வேதிக்கட்டமைப்பு
மெத்தில்கிளையாக்சால் வாயுவில் ஓர் ஆல்டிகைடு ஒரு கீட்டோன் என இரண்டு கார்பனைல் குழுக்கள் உள்ளன. நீர் முன்னிலையில் இது நீரேற்றுகளாகவும் சில்படிகங்களாகவும் உள்ளது. இந்த நீரேற்றுகளின் உருவாக்கம் மெத்தில் கிளையாக்சாலின் உயர் வினைத்திறனைக் குறிக்கிறது, இது அதன் உயிரியல் நடத்தைக்கு பொருத்தமானது.
உயிரியக்கவியல் மற்றும் உயிரினச்சிதைவு
உயிரினங்களில், பல வளர்சிதை மாற்ற பாதைகளின் பக்க விளைபொருளாக மெத்தில் கிளையாக்சால் உருவாகிறது. கிளிசரால்டிகைடு -3-பாசுப்பேட்டு மற்றும் டையைதராக்சி அசிட்டோன் பாசுப்பேட்டு ஆகியவற்றை உள்ளடக்கிய கிளைக்கால் பகுப்பு வினையின் பக்க விளைபொருள் தயாரிப்புகளாக மெத்தில்கிளையாக்சால் முக்கியமாகத் தோன்றுகிறது. இது அசிட்டோன் மற்றும் திரியோனின் சிதைவு வினை வழியாகவும் உருவாகலாம் எழும் என்று கருதப்படுகிறது. மெத்தில் கிளையாக்சாலுக்கு எண்ணற்ற பாதைகளின் விளக்கமாக, அரிசுடோலோச்சிக் அமிலம் 18 முதல் 231 μகி/மி.கி வரை நஞ்சுண்ட சுண்டெலிகளில் சிறுநீரகப் புரதத்தில் மெத்தில் கிளையாக்சால் 12 மடங்கு அதிகரிப்புக்கு காரணமாக அமைந்தது. 3-அமினோ அசிட்டோனிலிருந்து திரியோனின் சிதைவு உயிர்ப்பொருள் மாற்றத்தில் விளையும் ஒரு இடைநிலை விளைபொருளாகவும் லிப்பிடு பெர்ராக்சிசனேற்றம் வழியாக உருவாகும் ஒரு பொருளாகவும் இது இருக்கலாம். இருப்பினும், மிக முக்கியமான ஆதாரம் கிளைகால் பகுப்பு வினையாகும். இங்கே கிளைக்கால் பகுப்பு வினையின் இடைவிளை பொருட்களான கிளிசரால்டிகைடு -3-பாசுப்பேட்டு மற்றும் டையைதராக்சி அசிட்டோன் பாசுப்பேட்டு ஆகியவற்றின் நொதி வினையூக்கா பாசுப்பேட்டு நீக்க வினையில் மெத்தில் கிளையாக்சால் தோன்றுகிறது. இந்த மாற்றம் 1,2-புரோப்பேன் டையால் என்ற பொருள் தயாரிப்புக்கான உயிரி தொழில்நுட்ப பாதைக்கு அடிப்படையாகும்.
மெத்தில் கிளையாக்சால் மிகவும் நச்சுத்தன்மை மிக்கது என்பதால், பல நச்சுத்தன்மை நீக்கும் வழிமுறைகள் உருவாகியுள்ளன. இவற்றில் ஒன்று கிளையாக்சலேசு முறையாகும். மெத்தில்கிளையாக்சால் குளுட்டாதயோனால் நச்சுநீக்கம் செய்யப்படுகிறது. குளுட்டாதயோன் மெத்தில்கிளையாக்சாலுடன் வினைபுரிந்து ஒரு எமிதயோ அசிட்டாலைக் கொடுக்கிறது. இது கிளையாக்சலேசு I ஆல் எசு -டி லாக்டோயில்-குளுட்டாதயோனாக மாற்றப்படுகிறது. இந்த தயோயெசுத்தர் கிளையாக்சலேசு II ஆல் நீராற்பகுக்கப்பட்டு டி லாக்டேட்டுக்கு மாற்றப்படுகிறது.
உயிர்வேதியியல் செயல்பாடு
மேம்பட்ட கிளைக்கேற்றம் என்றழைக்கப்படும் சர்க்கரைப் பிணைப்பு இறுதி விளைபொருள்கள் உருவாவதில் மெத்தில்கிளையாக்சால் ஈடுபடுகிறது. இந்த செயல்பாட்டில், மெத்தில்கிளையாக்சால் லைசின் மற்றும் அர்கினைன் போன்ற தனி அமினோ குழுக்களுடனும், சிசுடைனின் தயோல் குழுக்களுடனும் வினைபுரிகிறது. இசுடோன்களும் மெத்தில் கிளையாக்சால் மாற்ரத்தால் எளிதாகப் பாதிக்கப்படுகின்றன. இந்த மாற்றங்கள் மார்பக புற்றுநோய் உருவாக்கத்தை உயர்த்துகின்றன .
உயிரிமருத்துவ அம்சங்கள்
இரத்த குளுக்கோசு அளவு அதிகரித்ததன் காரணமாக, நீரிழிவு நோயாளிகளில் மெத்தில் கிளையாக்சால் அதிக செறிவைக் கொண்டுள்ளது மற்றும் தமனி கூழ்மைத்தடிப்பு நோயுடன் இணைக்கப்பட்டுள்ளது. சர்க்கரைப் பிணைப்பு மூலம் மெத்தில்கிளையாக்சாலின் குறைந்த அடர்த்தி கொண்ட லிப்போபுரதத்திற்கு ஏற்படும் சேதம் நீரிழிவு நோயாளிகளில் தமனி தடிப்பு நோயின் நான்கு மடங்கு அதிகரிப்புக்கு காரணமாகிறது. மெத்தில்கிளையாக்சால் நேரடியாக நரம்பு முடிவுகளுடன் பிணைகிறது, இதன் மூலம் நீரிழிவு நரம்பியல் நோயில் நாள்பட்ட தீவிரத்தன்மை அதிகரிக்கும்.
தோற்றம்
மெத்தில்கிளையாக்சால் இயற்கையின் சிலவகை தேன்களின் ஓர் அங்கமாகும்.
மேற்கோள்கள்
பகுப்பு:ஆல்டிகைடுகள் பகுப்பு:வளர்சிதைமாற்றம்
பிரௌன் பல்கலைக்கழகம்
பிரௌன் பல்கலைக்கழகம் (Brown University) என்பது ரோட் தீவின் தலைநகர் பிராவிடென்சில் உள்ள தனியார் ஐவி லீக் ஆராய்ச்சி பல்கலைக்கழகமாகும். 1764இல் ரோட் தீவு & பிராவிடன்சு பண்ணைகளின் ஆங்கில காலனிகளின் கல்லூரி என ஆரம்பிக்கப்பட்டது. இது அமெரிக்காவில் தொடங்கப்பட்ட உயர்கல்விக்கான ஏழாவது கல்லி நிறுவனம் ஆகும். இது அமெரிக்க புரட்சிக்கு முன் தொடங்கப்பட்ட ஒன்பது காலனி கல்லூரிகளில் ஒன்றாகும். இது தொடங்கப்பட்ட போது அமெரிக்காவில் எந்த மதத்தவரையும் ஏற்றுக்கொள்ளும் முதல் கல்லூரியாக விளங்கியது. இதன் பொறியியல் பிரிவு 1847இல் தொடங்கப்பட்டது. ஐவி லீக் கல்லூரிகளில் இது முதன்முறையாகும். 1887இல் முதுகலைப பட்ட படிப்பையும் முனைவர் பட்ட படிப்பையும் சேர்த்த இப்பல்கலைக்கழகம் அமெரிக்காவில் ஆரம்பகாலத்தில் முனைவர் பட்டத்தை கொடுத்த சிலவற்றில் ஒன்றாகும். இதன் புது பாடத்திட்டம் சில முறை கல்விதிட்ட தேற்றம் என்று அழைக்கப்பட்டது, மாணவர்களின் முயற்சியால் 1969இல் இப்பல்கலைக்கழகத்தின் ஆசிரியர்கள் வாக்கெடுப்பின் அடிப்படையில் பிரௌன் பாடத்திட்டம் என்ற பெயரில் இதை ஏற்றுக்கொண்டார்கள். ஆனால் இப்பாடத்திட்டத்தில் கட்டாய பொது கல்வி நீக்கப்பட்டு மாணவர்கள் எந்த பாடத்தையும் தேர்ந்தெடுத்துக்கொள்ளலாம் என்று கூறினார்கள். 1971இல் பிரௌன் பெண்கள் கல்லூரியான பெம்புரோக் கல்லூரியை பல்கலைகழகத்துடன் இணைத்தது.இப்போது பெம்புரோக் வளாகத்தில் பிரௌனில் படிக்கும் ஆண்களுக்கும் அறை ஒதுக்கப்படுகிறது.
இளங்கலை பட்டப்படிப்பில் சேருவது கடினமாகும் 2022 ஆண்டுக்கான ஒப்புக்கொள்ளும் விகிதம் 7.2% ஆகும். பல்கலைக்கழகம் கல்லூரி, அல்பெர்ட் மருத்துவ பள்ளி, பொறியியல் பள்ளி, பொது நலம் மற்றும் தொழிற்கல்வி இன்னும் பலவற்றை கொண்டுள்ளது. பிரௌனின் வெளிநாட்டு நிகழ்வு, வெளிநாட்டு பொது நிகழ்வுக்கான வாட்சன் நிறுவனத்தின் மூலம் நடைபெறுகிறது. கடல்வாழ் விலங்குகளின் உயிரியல் சோதனைகூடம், ரோட் தீவின் வடிவமைப்பு பள்ளி ஆகியவை இப்பல்கலையுடன் கல்வி முறையில் இணைக்கப்பட்டுள்ளன. பிரௌன் பல்கலையும் ரோட் தீவின் வடிவமைப்பு பள்ளியும் ஒரே படிப்புக்கு பட்டங்களை வழங்குகின்றன, இப்படிப்பு ஐந்து ஆண்டு படிப்பாகும்.
இப்பல்கலையின் முதன்மை வளாகம் பிராவிடன்சிலுள்ள காலேசு கில் வரலாற்று மாவட்டத்தில் அமைந்துள்ளது. பல்கலையின் கட்டடங்கள் காலனி கால கட்டடங்கள். அவை நடுவண் அரசால் பாதுகாப்பட்டவை. பல்கலையின் மேற்கு ஓரத்திலுள்ள பெனிபிட் தெருவில் பதினேழு பதினெட்டாம் நூற்றாண்டு கால சிறந்த கட்டடங்கள் அமைந்துள்ளன.
இப்பல்கலையின் ஆசிரியர்கள் & முன்னாள் மாணவர்கள் அமைப்பிலிருந்து எட்டு நோபல் பரிசு பெற்றவர்களும் ஐந்து தேசிய மனித உரிமை பதக்கம் பெற்றவர்களும், பத்து தேசிய அறிவியல் பதக்கம் பெற்றவர்களும் எட்டு பில்லியனர்களும் உள்ளார்கள். அமெரிக்க உச்ச நீதிமன்றத்தின் தலைமை நீதிபதியும் நான்கு வெளியுறவு துறை அமைச்சர்களும் 54 கீழவை (காங்கிரசு) உறுப்பினர்களும் 55 ரோட்சு வல்லுநர்களும் 52 கேட்சு கேம்பிரிச் வல்லுநர்களும் 49 மார்சல் வல்லுநர்களும் 14 மெக்கார்தர் அறிவாளி வல்லுநர்களும் 21 புலிட்சர் பரிசு வெற்றியாளர்களும் பல பிரபுக்களும் தலைவர்களும்  பெரும் நிறுவனங்களைத் தோற்றுவித்தவர்களும் இருக்கின்றனர்.
வரலாறு
பிரௌன் பல்கலைக்கழகத்தின் தோற்றம் ரோட் தீவின் நியு போர் நகரத்தின் மூன்று குடிகள் காலனியின் பேரவைக்கு 1761இல் மனு போட்டதிலிருந்து ஆரம்பிக்கிறது. அம்மனுவில் உயர் கல்விக்கான கல்லூரியை காலனி குடிகளுக்கு ஆரம்பிக்குமாறு கூறுகின்றனர். மனு போட்டவர்கள் நியு போர்டின் பாதிரியார் இச்ரா இச்டைல்சு, பின்னாள் யேல் பல்கலைக்கழகம் தலைவர் வில்லியம் எல்லெரி, பின்னாள் அமெரிக்க விடுதலை பிரகடனத்தை பாடிய பாடகர் ஓசியாசு லின்டன் (இவர் காலனிகளின் ஆளுநராகவும் இருந்தார்). இச்டைல்சும் எல்லெரியும் இரு ஆண்டுகளுக்கு கல்லூரி கூடுமிடத்துக்கு இணை படைப்பாளிகளாக இருந்தனர். முதல் பாப்டிசுட் தேவாலயம் பிராவிடன்சில் 1638ஆம் ஆண்டு ரோசர் வில்லியம்சு என்பவரால் தொடங்கப்பட்டது என்பதால் பிலடெல்பியா பாப்டிசுட் தேவாலயங்களின் கூட்டமைப்பு ரோட் தீவில் நடப்பவற்றின் மீது கவனம் கொண்டிருந்தது.
மேற்கோள்கள்
பகுப்பு:ஐக்கிய அமெரிக்கப் பல்கலைக்கழகங்கள் பகுப்பு:ஐவி லீக் பல்கலைக்கழகங்கள்
இந்திய வங்கிச் சீர்தரம் மற்றும் நெறிகளுக்கான வாரியம்
ஆட்சிக் குழாம்
தலைவர் ஒருவருடன் ஆறு உறுப்பினர்கள் அடங்கிய ஆட்சிக் குழாமால் வாரியம் நிர்வகிக்கப்படுகிறது.
உறுப்பினர்கள்
பெப்ரவரி 2013 நிலவரப்படி, 69 பதிவுற்ற வணிக வங்கிகளும், 11 ஊரக கூட்டுறவு வங்கிகளும் 54 மண்டல் ஊரக வங்கிகளும் இந்த வாரியத்தில் உறுப்பினராக உள்ளன.
வெளி இணைப்புகள்
பகுப்பு:இந்திய வங்கிகள் பகுப்பு:இந்தியாவில் வங்கியியல் பகுப்பு:இந்திய அரசு அமைப்புகள்
முகடு நாட்டல்
thumb|தெற்கு டென்மார்க்கில் ஒரு கோபுரக்கூரை முகடு நாட்டல் அல்லது முகடு பொருத்தல் (topping out) என்பது, கட்டடக் கட்டுமானத்தில், கட்டத்தின் மேற்கூரையில் கடைசி உத்திரம் (அல்லது அதற்குச் சமமானவொன்றினைப் பொருத்தி அக்கட்டிடத்தின் கூரையை முழுமையாக மூடுதல் ஆகும். மேற்கத்திய நாடுகளில் பாரம்பரியமாக நடத்தப்படும் கட்டுமாணிகளுக்கான ஒரு சடங்கும் ஆகும். இப்போதெல்லாம், இந்த விழா விளம்பர நோக்கங்களுக்காக ஒரு ஊடக நிகழ்வில் அடிக்கடி இணைக்கப்படுகிறது.
வரலாறு
ஒரு புதிய கட்டிடத்தில் "மேற்கூரை" செய்யும் நடைமுறை பண்டைய காலத்தில் இருந்து கடைபிடிக்கப்படுகிறது. ஆரம்பத்தில் மர வீடுகள் கட்டுமானத்தில் இருந்த இச்சடங்கு, பின்னர் இங்கிலாந்திலும், வடக்கு ஐரோப்பாவிலும் குடியேறியது, அங்கிருந்து அமெரிக்காவிற்கும் வந்தது.
வெளி இணைப்புகள்
பகுப்பு:கட்டிடக் கூறுகள்
புணர்ச்சிப் பரவசநிலையின்மை
முதல் நிலை பரவசமின்மை
வாழ்நாளில் ஒரு முறை கூட உச்ச கட்டமாகிய பரவச நிலையை எய்தாதவர்கள். பெண்களில் அதிகம் காணப்படும் இது ஆண்களில் அதுவும் இளம் ஆண்களில் மிக அரிதான ஒன்று.
இரண்டாம் நிலை பரவசமின்மை
இவர்கள் முன்னம் பரவசநிலை அனுபவித்தவர்கள். சில காரணங்களால் தற்போது அனுபவிக்க இயலாதவர்கள்.
சூழ்நிலை பரவசமின்மை
இவர்கள் சில குறிப்பிட்ட சூழல்களில் (situational) மட்டும் பரவசமெய்த இயலாதவர்கள். எடுத்துக்காட்டாக சில ஆண்கள் (quad honc) மனைவியைத் தவிர பிற பெண்களிடம் பரவசமெய்துவார்கள்.
பகுப்பு:உளநோயியல் பகுப்பு:பாலியல் நடத்தைகள் பகுப்பு:நோய்கள்
ஏணுசோனை
ஏணுசோனை (Enusonai) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
அமைவிடம்
இவ்வூர் கிருட்டிணகிரியில் இருந்து மேற்கே 28 கி.மீ. தொலைவிலும், சூளகிரியிலிருந்து 6 கி.மீ தொலைவிலும், சென்னையிலிருந்து 288 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 620 வீடுகள் உள்ளன. கிராமத்தின் மொத்த மக்கள் தொகை 2709 பேர் ஆவர். இதில் ஆண்கள் எண்ணிக்கை 1414 பேரும் பெண்களின் எண்ணிக்கை 1295 பேரும் உள்ளடங்குவர். மக்களின் கல்வியறிவு விகிதமானது 57.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09% ஐ விடக்குறைவு ஆகும்.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பிரிதிவிவர்மன்
பிரிதிவிவர்மன் ( Prithvivarman ) (ஆட்சிக் காலம் பொ.ச. 1120-1128 ) சந்தேல வம்சத்தின் அரசனாவான். இவன் தனது மருமகன் செயவர்மனுக்குப் பிறகு செகசகபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளரானான்.
ஆரம்ப கால வாழ்க்கை
மவூ கல்வெட்டில் கூறப்பட்டுள்ளபடி, பிரிதிவிவர்மனும் இவனது மூத்த சகோதரர் சல்லக்சணவர்மனும் சந்தேல ஆட்சியாளன் கீர்த்திவர்மனின் மகன்கள் எனத் தெரிகிறது. கீர்த்திவர்மனின் மரணத்திற்குப் பிறகு, சந்தேல பிராந்தியத்தை சல்லக்சணனும் அவனது மகன் செயவர்மனும் ஆட்சி செய்தனர். செயவர்மன் அரியணையைத் துறந்து ஓய்வு பெற்ற பிறகு, பிரிதிவிவர்மன் புதிய மன்னரானான்.
தொழில்
இவனது முன்னோடிகளைப் போலவே, இவனும் அனுமன் தெய்வத்தைக் கொண்ட செப்பு நாணயங்களை வெளியிட்டான். இவனைப் பற்றிய தகவல்கள் நான்கு பிற்கால சந்தேல கல்வெட்டுகளில் காணப்படுகிறது.
இந்தக் கல்வெட்டுகளில் இவனது புகழ்பெற்ற சாதனைகள் எதுவும் குறிப்பிடப்படவில்லை. இருப்பினும், இவன் ஒரு பலவீனமான ஆட்சியாளன் என்று இது அர்த்தப்படுத்துவதில்லை. இவன் தீவிரமான நாடு பிடிக்கும் கொள்கையை ஏற்கவில்லை. இவன் நிர்வாகத்தை சிறப்பாக கையாண்டதாக மவூ கல்வெட்டு கூறுகிறது. ஒழுக்கக்கேடான நபர்களை வெறுப்பதன் மூலமும், தகுதியானவர்களை மகிழ்விப்பதன் மூலமும், சட்டப்படியான செல்வத்தை எடுத்துக்கொண்டு, புனித நூல்களின்படி செலவழித்து, எல்லா உயிர்களையும் பாதுகாப்பதன் மூலமும் "பொற்காலத்தின்" நடத்தையை கடைப்பிடித்தவன் என்று விவரிக்கும் ஒரு வழக்கமான புகழ்ச்சியும் இதில் உள்ளது.
மவூ கல்வெட்டின்படி, இவன் கதாதரன் என்பவனை தனது தலைமை அமைச்சராக நியமித்தான். கதாதரன் முந்தைய மன்னன் செயவர்மனிடம் பணிபுரிந்தான். மேலும் அவரது தந்தை அனந்தன் சந்தேல மன்னர்களிடம் தலைமை அமைச்சராக பணியாற்றியுள்ளான். அஜய்கர் கல்வெட்டு கௌடா குடும்பத்தைச் சேர்ந்த கோகுலன் என்பவனை பிருத்விவர்மனின் மற்றொரு பரம்பரை அமைச்சர் என்று குறிப்பிடுகிறது.
ஔகாசி கல்வெட்டில் பிரிதிவிவர்மனுக்கு வழக்கமான அரச பட்டங்களான "பரம-பட்டாரக மகாராசாதிராசன் பரமேசுவரன்" என்று கூறுகிறது. கல்யாணதேவியின் அஜய்கர் கல்வெட்டு இவனை பழம்பெரும் மன்னன் பிருத்துவுடன் ஒப்பிடுகிறது. இவனுக்குப் பின் இவனது மகன் மதனவர்மன் ஆட்சிக்கு வந்தான்.
உசாத்துணை
பகுப்பு:இந்திய அரசர்கள் பகுப்பு:இந்திய அரச மரபுகள் பகுப்பு:மத்தியப் பிரதேச வரலாறு
பெருநகரமும்பை மாநகராட்சி
வெளி இணைப்புகள்
பகுப்பு:இந்திய மாநகராட்சிகள் பகுப்பு:மகாராட்டிரா மாநில மாநகராட்சிகள்
ஆல்காடெல்-லுசென்ட்
ஆல்காடெல்-லுசென்ட்(Alcatel-Lucent) என்பது ஒரு உலகளாவிய தொலைத்தொடர்பு நிறுவனம் கழகம். நகர்பேசிகள், மின்னணு பொருட்கள், ஐபி தொழில்நுட்பம் மற்றும் மென்பொருள் துறைகளில் சேவைகளையும் பண்டங்களையும் வழங்குகிறது. பிரான்சு நாட்டை தலைமையகமாகக் கொண்டு செயல்படுகிறது
பெல் ஆய்வகங்கள்
ஆல்காடெல்-லுசென்ட்டின் ஆராய்ச்சி மற்றும் வளர்ச்சி நிறுவனமாக பெல் செயல்படுகிறது. சி-நிரலாக்க மொழி பெல்லில் உருவானதாகும்.
வெளி இணைப்புகள்
பகுப்பு:தொழில்நுட்ப வணிக நிறுவனங்கள் பகுப்பு:தொலைதொடர்பு நிறுவனங்கள்
சுசில் நட்கர்னி
சுசில் நட்கர்னி (Sushil Nadkarni, பிறப்பு: மே 31, 1976), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. மூன்று முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1976 பிறப்புகள் பகுப்பு:வாழும் நபர்கள்
தமிழ்நாடு சிறுதொழில் வளர்ச்சிக் கழகம்
தமிழ்நாடு சிறுதொழில் வளர்ச்சிக் கழகம் (TANSIDCO) என்பது தமிழக அரசின் கட்டுப்பாட்டின்கீழ் இயங்கும் ஓர் நிறுவனமாகும். மாநிலங்கள் அளவில் சிறுதொழில்களை மேம்படுத்துவதற்காக இந்திய அரசினால் இந்நிறுவனம் ஆரம்பிக்கப்பட்டு, சிறு தொழில்கள் தொடங்குவதற்கு தேவையான அடிப்படை உட்கட்டமைப்பு வசதி, அரசு மானியங்கள், மற்றும் தொழில்நுட்ப உதவி ஆகியவற்றை இந்நிறுவனம் வழங்குகிறது. சிறுதொழில்துறை வளா்ச்சியில், மகாராட்டிரம், குசராத்தைத் தொடர்ந்து மாநிலங்கள் அளவில் தமிழகம் மூன்றாமிடத்தில் உள்ளது.
தொழிற்பேட்டைகள்
1958ம் ஆண்டு, தமிழகத்தின் கிண்டி மற்றும் விருதுநகரில் தொழிற்பேட்டைகள் தொடங்கப்பட்டு, தற்போது 94 இடங்களில் விரிவுபடுத்தப்பட்டு செயல்பட்டு வருகிறது.